Välisministeeriumi pressiteade, 12.03.2011 -  Euroopa Liidu välisministrid rõhutasid kohtumisel Gödöllös Ungaris, et Põhja-Aafrika riigid peavad jõudma ise selgusele oma soovides ning eesmärkides riikide rahumeelse ja stabiilse arengu osas. "Eesti toetab koos teiste Euroopa Liidu liikmetega ühenduse lõunanaabrite ühiskondi poliitilistes, majanduslikes ja sotsiaalsetes reformides," lausus välisminister Urmas Paet. "Euroopa Liit peab olema aktiivne ning nähtav nende muutuste toetamisel, eriti inimõiguste ja demokraatia vallas," lisas ta.